
Temeljem članka 17. stavka 1. podstavak 1. Zakona o sustavu civilne zaštite (NN 82/15., 118/18., 31/20., 20/21. i 114/22.) i članka 39. Statuta Općine Stari Jankovci (»Službeni vjesnik Vukovarsko-srijemske županije« broj 4/21.), Općinsko vijeće Općine Stari Jankovci, na 22. sjednici održanoj 5. veljače 2024. godine, usvojilo je 
GODIŠNJI PLAN RAZVOJA SUSTAVA CIVILNE ZAŠTITE
na području Općine Stari Jankovci za 2024. godinu
UVOD

Temeljem gore navedenog zakona definirano je da predstavničko tijelo jedinice lokalne samouprave u postupku donošenja proračuna razmatra i usvaja Godišnji plan razvoja sustava civilne zaštite s financijskim učincima za trogodišnje razdoblje. 
Na temelju Analize o stanju sustava civilne zaštite na području Općine Stari Jankovci, a sukladno razmjeru opasnosti, prijetnji i posljedicama većih nesreća i katastrofa, utvrđenih Procjenom rizika od velikih nesreća za područje Općine Stari Jankovci, s ciljem zaštite i spašavanja ljudi, materijalnih dobara te okoliša kao i ravnomjernog razvoja svih nositelja sustava civilne zaštite (vatrogasnih postrojbi, Stožera civilne zaštite) donosi se Godišnji plan razvoja sustava civilne zaštite na području Općine Stari Jankovci za 2024. godinu. (u daljnjem tekstu: Plan razvoja).
Ovaj plan razvoja Općine Stari Jankovci za 2024. godinu sadrži pravac razvoja civilne zaštite s planovima njihove realizacije odnosno kako bi se ostvario željeni rezultat misije i razvojne vizije sa konačnim ciljevima.

Cilj svakog planiranja je integriranje političkih, ekonomskih, sigurnosnih, infrastrukturalnih, socijalnih, društvenih i drugih procesa radi sprječavanja ili smanjenja ugroza i vjerojatnosti od bilo kojeg rizika. Plan razvoja treba krenuti od postojeće situacije i ključnih problema gdje se nužno trebaju prepoznati i budući ciljevi razvoja povezujući sadašnjost i budućnost kao ostvarivanje željenog cilja.
Da bi ovaj Plan razvoja bio ostvariv, cijeli proces razvoja povezan je sa mogućnostima financijskih sredstava u Proračunu Općine Stari Jankovci koji će se odvojiti za sve subjekte u sustavu civilne zaštite a za promatrano razdoblje.

U cilju ostvarivanja prava i obveza u području civilne zaštite, utvrđuje se Plan razvoja u navedenom periodu, a odnosi se na slijedeće:
1. PLANSKI DOKUMENTI
Zakon o sustavu civilne zaštite (NN 82/15., 118/18., 31/20., 20/21. i 114/22.) utvrdio je jedinicama lokalne samouprave izradu planskih dokumenata, sa ciljem usklađenog djelovanja raspoloživih resursa  u odgovoru na velike nesreće i katastrofe. 
Uvažavajući zakonom utvrđene obveze kao i potrebu da se prije svega vlastitim snagama i sredstvima zaštiti stanovništvo i sva materijalna dobra na prostoru Općine potrebno je:

· Usvojene planske dokumente iz područja civilne zaštite kontinuirano ili najmanje jednom godišnje, sukladno promjenama u normativnom području, Procjeni rizika ili metodološkim promjenama, usklađivati,
· Postupak usklađivanja provoditi na dva načina:

1. redovnim tekućim ažuriranjem priloga i podataka iz sadržaja dokumenata koje, što se tiče procedure, ne impliciraju identičan postupak kao prilikom njihovog usvajanja, a o provedenom postupku voditi službenu zabilješku
2. suštinske promjene u njihovom sadržaju, na temelju promjena u normativnom području, stanja u prostoru i povećanja urbane ranjivosti, koje zahtijevaju intervencije u drugim planskim dokumentima iste ili niže hijerarhijske razine i koje obuhvaćaju potrebu postupanja u postupku identičnom kao u postupku prilikom njihovog usvajanja (izrada-revizija Procjene rizika jednom u tri godine).
	Izvršitelji zadatka:
	JUO, Radna skupina za reviziju Procjene rizika

	Sudjelovatelji:
	Stožer CZ-a

	Rok provedbe:
	31. studenoga 2024. godine


2. OPERATIVNE SNAGE CIVILNE ZAŠTITE
Osnovni nositelj izgradnje sustava civilne zaštite je Općina. To proizlazi iz činjenice što se na području Općine odvija cjelokupan život i rad stanovništva. Prema tome sustav civilne zaštite Općine mora biti na tom nivou da može adekvatno odgovoriti u svim slučajevima prirodne i druge nesreće. 
Operativne snage civilne zaštite na području Općine Stari Jankovci treba osposobiti tako da mogu uspješno izvršavati zadatke civilne zaštite stanovništva i materijalnih dobara i u najtežim uvjetima. 
	Izvršitelji zadatka:
	Općinski načelnik

	Sudjelovatelji:
	Stožer CZ-a

	Rok provedbe:
	U toku 2024. godine


2.1. Stožer civilne zaštite Općine Stari Jankovci
Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnosti nastanka velike nesreće i katastrofe, razvija plan djelovanja sustava civilne zaštite na području Općine Stari Jankovci, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

Održati sjednice Stožera civilne zaštite najmanje 2 puta godišnje, a po potrebi i više, kako bi se pravovremeno izvršile pripreme za moguće ugroze, odnosno izvršile sve Zakonom predviđene zadaće i naputci Službe civilne zaštite Vukovar.
Kontakt podatke (adrese, fiksni i mobilni telefonski brojevi) potrebno je kontinuirano ažurirati u planskim dokumentima.
	Izvršitelji zadatka:
	Načelnik Stožera CZ-a

	Sudjelovatelji:
	Ministarstvo, članovi Stožera CZ-a

	Rok provedbe:
	U toku 2024. godine


2.2. Postrojbe vatrogastva Općine Stari Jankovci
Operativne snage vatrogastva su članovi operativnih postrojbi DVD-ova i drugi punoljetni članovi i oni su temeljna operativna snaga sustava civilne zaštite u velikim nesrećama i katastrofama te su dužni djelovati u sustavu civilne zaštite u skladu s odredbama posebnih propisa kojima se uređuje područje vatrogastva i planovima djelovanja civilne zaštite Općine Stari Jankovci.

Neophodno je provoditi različite oblike osposobljavanja vatrogasaca radi što bržeg operativnog djelovanja, te redovito obavljati preventivne liječničke preglede.

U organizaciji DVD-ova, a u suradnji sa Službom civilne zaštite Vukovar utvrditi ispravnost sustava za uzbunjivanje stanovništva u slučaju katastrofe ili velike nesreće te čujnost sirena na području Općine Stari Jankovci. Svake prve subote u mjesecu, točno u podne, provjeriti ispravnost sirena kako ne bi došlo do zastoja u slučaju da se dogodi neka katastrofa.
Izvršiti kupovinu zaštitne opreme i ujednačiti opremljenost operativnih postrojbi DVD-ova u suradnji s Vatrogasnom zajednicom Općine Stari Jankovci.
	Izvršitelji zadatka:
	Zapovjednici DVD-ova, VZO-e Stari Jankovci

	Sudjelovatelji:
	Općina Stari Jankovci

	Rok provedbe:
	Kontinuirano tijekom 2024. godine


2.3. Postrojba civilne zaštite Općine Stari Jankovci

2.3.1. Postrojba civilne zaštite opće namjene
Sve potencijalne kandidate pozvati na intervju, obavijestiti ih o pravima i obvezama u vezi rasporeda u postrojbu civilne zaštite, utvrdi im raspored i obavijestiti ih o eventualnim pravima pripadnika na druge naknade, npr. paušalne novčane naknade ili određene povlastice koje im se mogu dodijeliti, odnosno o određenim povlasticama povezanim s rasporedom u postrojbu civilne zaštite, kao npr. smanjenje komunalnog doprinosima, niže cijenama usluga vrtića, prednostima u dodjeli stipendija ili na neki drugi pogodan način vrednovati njihovo angažiranje u postrojbi CZ-a.

	Izvršitelji zadatka:
	JUO

	Sudjelovatelji:
	Stožer CZ-a, MORH Područni odjel Osijek


	Rok provedbe:
	Kontinuirano tijekom 2024. godine


U svrhu povećanja spremnosti i mogućnosti u provođenju akcija civilne zaštite potrebno je izvršiti osposobljavanje članova postrojbe CZ-a tako da se izvrši smotriranje i upoznavanje članova postrojbe s:

1. Zakonom o sustavu civilne zaštite i podzakonskim propisima (prava i obveze)

2. Taktikama i postupcima u civilnoj zaštiti (mjere civilne zaštite, pristup zoni ugroze, evakuacija, sklanjanje i zbrinjavanje i zatim asanacija terena)

3. Identificiranim i obrađenim rizicima (rizik navesti – posljedice, područje koje zahvaća) iz Procjene rizika Općine

4. Zadaćama (konkretne zadaće postrojbe) iz plana djelovanja civilne zaštite.

U praktičnom djelu provesti obuku iz pružanja prve pomoći i obrani od poplave.

	Izvršitelji zadatka:
	Stožer CZ-a, Služba civilne zaštite Vukovar

	Sudjelovatelji:
	JUO


	Rok provedbe:
	U I. kvartalu 2024.


2.3.2. Povjerenici civilne zaštite

Provesti reviziju povjerenika civilne zaštite i njihovih zamjenika i prema potrebi izvršiti izmjene te ih imenovati sukladno Pravilniku o mobilizaciji, uvjetima i načinu rada operativnih snaga sustava CZ-a (NN 69/16.) iz redova obveznika civilne zaštite  po kriteriju 1 povjerenik i 1 zamjenik za jedno naselje uz ispunjenje uvjeta propisanih člankom 14. Pravilnika o kriterijima zdravstvenih sposobnosti koje moraju ispunjavati pripadnici postrojbi civilne zaštite, kriterijima za raspoređivanje i uvjetima za imenovanje povjerenika civilne zaštite (NN 98/16. i 67/17.).
	Izvršitelji zadatka:
	JUO

	Sudjelovatelji:
	Stožer CZ-a, MORH Područni odjel Osijek


	Rok provedbe:
	Kontinuirano tijekom 2024. godine


U svrhu povećanja spremnosti i mogućnosti u provođenju akcija civilne zaštite potrebno je izvršiti osposobljavanje novoimenovanih povjerenika i njihovih zamjenika sukladno planu osposobljavanja Službe civilne zaštite Vukovar, tako da se izvrši smotriranje i upoznavanje povjerenika civilne zaštite i njihovih zamjenika s:

1. Zakonom o sustavu civilne zaštite i podzakonskim propisima (prava i obveze)

2. Taktikama i postupcima u civilnoj zaštiti (mjere civilne zaštite, pristup zoni ugroze, evakuacija, sklanjanje i zbrinjavanje i zatim asanacija terena)

3. Identificiranim i obrađenim rizicima (rizik navesti – posljedice, područje koje zahvaća) iz Procjene rizika Općine

4. Zadaćama (konkretne zadaće postrojbe) iz plana djelovanja civilne zaštite.

U praktičnom djelu provesti obuku iz pružanja prve pomoći i obrane od poplave.
	Izvršitelji zadatka:
	Stožer CZ-a, Služba civilne zaštite Vukovar

	Sudjelovatelji:
	JUO

	Rok provedbe:
	U I. kvartalu 2024.


2.3.3. Koordinator na lokaciji
Koordinatora na lokaciji, sukladno specifičnostima izvanrednog događaja, u slučaju potrebe odrediti će načelnik Stožera civilne zaštite iz redova operativnih snaga sustava civilne zaštite.

	Izvršitelji zadatka:
	Načelnik Stožera CZ-a

	Sudjelovatelji:
	JUO

	Rok provedbe:
	U toku godine


2.4. Pravne osobe u sustavu civilne zaštite
U prvome redu to su pravne osobe koje se u svom redovnom djelovanju ne bave civilnom zaštitom ali se mogu brzo transformirati u svojevrsnu snagu koja aktivno djeluje u kriznoj situaciji i služi kao drugi val pomoći nakon žurnih službi. 

Potrebno je pojačati suradnju s pravnim osobama i održati sastanak na kojem će se razmotriti zadaće pravnih osoba u sustavu civilne zaštite i uspostaviti komunikacija oko pravovremenog izvještavanja o nadolazećim opasnostima te poduzimanju mjera u otklanjanju posljedica velikih nesreća i katastrofa.
Pravne osobe od interesa za sustav civilne zaštite koje su određene Odlukom o određivanju pravnih osoba od interesa za sustav civilne zaštite, a koje nisu izradile Operativni plan civilne zaštite, dužne su izraditi  isti.
	Izvršitelji zadatka:
	Rukovodeće osobe pravnih osoba

	Sudjelovatelji:
	Stožer CZ-a

	Rok provedbe:
	U II. kvartalu 2024.


3. SURADNJA NA PODRUČJU CIVILNE ZAŠTITE


Suradnju ostvariti u cilju razmjene iskustava, podataka, znanja i vještina s odgovarajućim institucijama radi podizanja razine sigurnosti civilnog stanovništva, imovine, te eko-sustava. 

U okviru Općine Stari Jankovci te i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu sa pozitivnim propisima. 

Nastaviti suradnju s Službom civilne zaštite Vukovar s ciljem jačanja i usavršavanja operativnih i drugih snaga sustava civilne zaštite na području Općine Stari Jankovci.  
	Izvršitelji zadatka:
	Stožer CZ-a

	Sudjelovatelji:
	JUO

	Rok provedbe:
	U toku godine


Dostaviti županiji podatke o vrstama i broju pripadnika operativnih snaga zaprimljene od strane operativnih snaga te podatke koje su u obvezi samostalno izraditi (postrojba opće namjene, povjerenici, teklići, pravne osobe i stožer).

	Izvršitelji zadatka:
	JUO

	Sudjelovatelji:
	Stožer CZ-a

	Rok provedbe:
	30. studeni 2024. godine


4. FINANCIRANJE SUSTAVA CIVILNE ZAŠTITE
Cilj financiranja je racionalno, funkcionalno i učinkovito djelovanje sustava civilne zaštite. Prema Zakonu o civilnoj zaštiti izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje i uvježbavanje operativnih snaga. Stoga će biti u Proračunu Općine Stari Jankovci za 2023. godinu, u skladu s ostalim posebnim propisima, ugrađene slijedeće stavke: 
	Rbr.
	BROJČANA OZNAKA I NAZIV
	PLANIRANO

U 2024. (€)
	PROJEKCIJA

2025. (€)
	PROJEKCIJA

2026. (€)

	CIVILNA ZAŠTITA

	1.
	Razdjel 002

Glava 00201

Program 2004

A200402

Program: Organiziranje i provođenje zaštite i spašavanja

Aktivnost:

Zaštita i spašavanje
	Pregledi i održavanje protupožarne opreme
	1.000,00
	1.000,00
	1.000,00

	
	
	Provođenje programa i 

poslova CZ-a
	3.700,00
	3.800,00
	3.800,00

	
	
	Ažuriranje i izrada vježbi operativnih snaga
	530,00
	600,00
	600,00

	
	
	Revizija i izrada 

Planova PPZ i CZ-a
	200,00
	200,00
	200,00

	
	
	Naknada za rad stožera
	1.300,00
	1.400,00
	1.400,00

	
	
	Oprema za protupožarnu zaštitu
	700,00
	700,00
	700,00

	
	UKUPNO:
	7.430,00
	7.700,00
	7.700,00

	VATROGASTVO

	2.
	Razdjel 002

Glava 00201

Program 2004

A200401

Program: Organiziranje i provođenje zaštite i spašavanja

Aktivnost:

Tekuće donacije - VZO
	Tekuće donacije 

Vatrogasna zajednica Općine
	10.700,00
	42.500,00
	42.500,00

	
	UKUPNO:
	10.700,00
	42.500,00
	42.500,00

	SVEUKUPNO ZA SUSTAV CZ-a:
	18.130,00
	50.200,00
	50.200,00


Godišnji Plan razvoja sustava civilne zaštite Općine Stari Jankovci za 2024. godinu stupa na snagu 1. siječnja 2024. godine.

KLASA: 024-04/24-01/2
URBROJ:2196-23-01-24-3
U Stari Jankovci, 5. veljače 2024. godine 

GODIŠNJI PLAN RAZVOJA SUSTAVA CIVILNE ZAŠTITE


na području Općine


Stari Jankovci za 2024. godinu





Ovaj plan razvoja sustava civilne zaštite Općine Stari Jankovci za 2024. godinu sadrži pravac razvoja civilne zaštite s planovima njihove realizacije odnosno kako bi se ostvario željeni rezultat misije i razvojne vizije sa konačnim ciljevima. 


Planom razvoja sustava civilne zaštite utvrđuju se nositelji, suradnici, rokovi za realizaciju ciljeva u narednoj godini te projekcija s financijskim učincima za trogodišnje razdoblje, odnosno do zaključenja razdoblja za koje se Smjernice usvajaju.








Općina Stari Jankovci


�





Stari Jankovci,


siječanj  2024.





2024.





Predsjednik Općinskog vijeća





Boris Dragičević univ.bacc.ing.agr.

